बंगाल की CM बोलीं- राज्यसभा में सरकार बिल लाई तो विरोध करेंगे
Arvind Kejriwal Meets Mamata Banerjee to Discuss Centre's Ordinance on Administrative Services देश की मुख्य विपक्षी पार्टी कांग्रेस ने दिल्ली की सियासी लड़ाई में आम आदमी पार्टी का साथ देने का ऐलान किया है।
दिल्ली में अफसरों के ट्रांसफर-पोस्टिंग के मुद्दे पर केंद्र के अध्यादेश के खिलाफ अरविंद केजरीवाल विपक्षी दलों से मिल रहे हैं। मंगलवार को वे कोलकाता गए और पश्चिम बंगाल की CM ममता बनर्जी से मुलाकात कर समर्थन मांगा।
ममता ने केजरीवाल का समर्थन करते हुए कहा- संसद के मानसून सत्र में अगर केंद्र सरकार अध्यादेश को लेकर बिल लाती है तो हम इसका विरोध करेंगे। ममता ने अन्य दलों से भी अध्यादेश का विरोध करने की अपील की है।
ममता बोलीं- क्या हम उनके नौकर हैं?
ममता ने केंद्र सरकार को लेकर कहा, वे क्या सोचते हैं? क्या हम उनके बंधुआ मजदूर हैं? क्या हम उनके नौकर हैं? हम चिंतित हैं कि वे संविधान को बदल सकते हैं और देश का नाम बदलकर पार्टी का नाम रख सकते हैं। वे संविधान को ध्वस्त करना चाहते हैं। केवल सुप्रीम कोर्ट ही देश को बचा सकता है।
इससे पहले कांग्रेस पार्टी ने सोमवार को केजरीवाल का समर्थन करने का भरोसा दिया था। हालांकि पार्टी प्रवक्ता आनंद शर्मा ने बाद में कहा कि इस बारे में कोई भी फैसला समान विचारधारा वाले दलों से बातचीत के बाद ही लिया जाएगा।
24 और 25 मई को उद्धव और पवार से मिलेंगे केजरीवाल
केजरीवाल केंद्र सरकार के अध्यादेश को लेकर विपक्षी दलों के समर्थन के लिए कैंपेन चला रहे हैं। वे 24 और 25 मई को मुंबई में रहेंगे, जहां वे उद्धव ठाकरे और NCP चीफ शरद पवार से मिलेंगे।केजरीवाल के साथ पंजाब के CM भगवंत मान, AAP नेता संजय सिंह, राघव चड्‌ढा और आतिशी सिंह भी थे।
केजरीवाल ने कहा- 2024 में भाजपा खत्म हो जाएगी
21 मई बिहार के CM नीतीश कुमार ने अरविंद केजरीवाल से मुलाकात की थी। नीतीश विपक्षी एकता को लेकर इन दिनों नेताओं से मिल रहे हैं। केजरीवाल से एक महीने में ये उनकी दूसरी मुलाकात थी। नीतीश ने केंद्र सरकार के अध्यादेश को संविधान के खिलाफ बताया था।
वहीं केजरीवाल ने कहा- केंद्र सरकार इस अध्यादेश को कानून बनाने के लिए राज्यसभा में लाती है तो विपक्ष हमारा साथ दे। विपक्ष एक साथ होगा तो 2024 लोकसभा चुनाव में भाजपा खत्म हो जाएगी।
AAP का 11 जून को रामलीला मैदान में शक्ति प्रदर्शन
केंद्र के अध्यादेश के खिलाफ आम आदमी पार्टी 11 जून को दिल्ली के रामलीला मैदान में महारैली कर शक्ति प्रदर्शन करेगी। AAP अब केंद्र के अध्यादेश को लेकर आम लोगों के साथ-साथ विपक्षी दलों की सहानुभूति बटोरने की कोशिश में जुटी है।
पार्टी सूत्रों के अनुसार, महारैली में मंच पर राजनीतिक दलों को लाने की तैयारी कर रही है। दिल्ली के संयोजक गोपाल राय ने दिल्ली के लोगों से अपील की कि वे बड़ी संख्या में रामलीला मैदान पहुंचें। गोपाल राय ने बताया कि जिस तरह से केंद्र सरकार ने संविधान का मजाक बना दिया है यह महारैली इसके खिलाफ है।
दिल्ली और केंद्र सरकार के बीच पावर पॉलिटिक्स को लेकर कब क्या हुआ...
11 मई: सुप्रीम कोर्ट की बेंच ने कहा- दिल्ली सरकार की सलाह पर काम करेंगे LGसुप्रीम कोर्ट ने 11 मई को फैसला दिया कि दिल्ली में सरकारी अफसरों पर चुनी हुई सरकार का ही कंट्रोल रहेगा। 5 जजों की संविधान पीठ ने एक राय से कहा- पब्लिक ऑर्डर, पुलिस और जमीन को छोड़कर उप-राज्यपाल बाकी सभी मामलों में दिल्ली सरकार की सलाह और सहयोग से ही काम करेंगे। पूरी खबर पढ़ें...
12 मई: केजरीवाल सरकार ने सर्विस सेक्रेटरी का ट्रांसफर किया, LG ने रोकासुप्रीम कोर्ट की संवैधानिक बेंच के फैसले के एक दिन बाद ही दिल्ली के मुख्यमंत्री अरविंद केजरीवाल ने सर्विस सेक्रेटरी आशीष मोरे को हटा दिया। दिल्ली सरकार का आरोप है कि LG ने इस फैसले पर रोक लगा दी है। LG सुप्रीम कोर्ट के आदेश के बावजूद ऐसा कर रहे हैं। यह कोर्ट के आदेश की अवमानना है। हालांकि बाद में LG ने फाइल पास कर दी। पूरी खबर पढ़ें...
19 मई: केंद्र सरकार ने अध्यादेश लाकर सुप्रीम कोर्ट का फैसला पलटासुप्रीम कोर्ट के फैसले के 7 दिन बाद केंद्र सरकार ने 19 मई को दिल्ली सरकार के अधिकारों पर अध्यादेश जारी कर दिया। अध्यादेश के मुताबिक, दिल्ली में अधिकारियों के ट्रांसफर-पोस्टिंग का आखिरी फैसला उपराज्यपाल यानी LG का होगा। इसमें मुख्यमंत्री का कोई अधिकार नहीं होगा। ​​​​​​संसद में अब 6 महीने के अंदर इससे जुड़ा कानून भी बनाया जाएगा। पूरी खबर पढ़ें...
20 मई: सुप्रीम कोर्ट के फैसले के खिलाफ पुनर्विचार याचिका लगाई: दिल्ली में ट्रांसफर-पोस्टिंग को लेकर उपराज्यपाल और अरविंद केजरीवाल सरकार की लड़ाई फिर सुप्रीम कोर्ट पहुंच गई। केंद्र सरकार 19 मई को अध्यादेश लाने के ठीक एक दिन बाद सुप्रीम कोर्ट पहुंची। केंद्र ने संवैधानिक बेंच द्वारा दिए गए 11 मई के फैसले पर सुप्रीम कोर्ट को फिर से विचार करने की अपील की है।
इससे जुड़ी अन्य खबरें भी पढ़ें...
दिल्ली सरकार के अधिकारों पर कांग्रेस ने संसद में साथ देने का भरोसा दिया 
आम आदमी पार्टी को दिल्ली के अफसरों के ट्रांसफर-पोस्टिंग को लेकर केंद्र के अध्यादेश के मुद्दे पर कांग्रेस का समर्थन मिला है। इसके लिए बिहार के मुख्यमंत्री नीतीश कुमार ने कांग्रेस अध्यक्ष मल्लिकार्जुन खड़गे और राहुल गांधी से मुलाकात कर उन्हें मनाया है। पढ़ें पूरी खबर...